Според изискванията на клиента иконата може да се изработи върху липова дъска с кошаци или плоскост от дървесни частици МДФ.
Липовата дъска изисква добре изсъхнал материал, за да не се получи огъване или напукване с течение на времето. Затова се поставят т.н. кошаци с лястовича опашка на гърба на дъската. Стремим се да работим със съвестни и отговорни дърводелци, които дават гаранция за работата си. Използването на дъска удължава процеса на изработка на иконата с 10 дни и я оскъпява според размера съответно:
18/24см – 80лв
21/28см – 120лв
30/40см – 150лв
Работата с плоскости от МДФ, които също са изработени от дървесен материал, дава стабилност и устойчивост на иконата във времето. Това е начин да се даде възможност на повече хора да притежават рисувана икона на по- достъпна цена и в същото време художествените качества да останат на най-високо ниво.